KYK: Danseres se voet is uit haar knie gebou | Huisgenoot
KYK: Danseres se voet is uit haar knie gebou
De­laney se geesdrif en positiwiteit voor en ná die ongewone operasie het dokters sprakeloos gelaat. Foto:
Van driejarige ouderdom was dans haar groot liefde. Toe Delaney Unger (12) in November 2016 kwaai pyn in haar linkerknie kry, het sy gedink sy het 'n spier verrek, sê die ampertiener.
Haar pa het soos altyd nader gestaan met 'n yspak, maar dié keer wou dit nie help nie. Die pyn wou nie wyk nie en Delaney het begin mank loop. Dis toe dat haar bekommerde ouers, Noah en Melissa, van Selden, New York, besluit dis tyd om hospitaal toe te gaan.
Melissa onthou dit was 'n koue winteroggend, 'n maand nadat 'n reeks toetse op haar dogter gedoen is, toe hulle die skokoproep van die Stony Brook-hospitaal kry: Hul dogter se dansdae was verby – die pyn in haar linkerknie was kanker.